钦定古今图书集成/方舆汇编/职方典/第1287卷 > 靖州祠庙考 州志
## 钦定古今图书集成/方舆汇编/职方典/第1287卷 > 靖州祠庙考 州志

本州

山川坛　在州城南门外。

社稷坛　在州城北厉坛右。

厉坛　在社稷坛左

城隍庙　，在州城南。正庙三楹，东西耳房各六楹。外大门三楹，二门五楹。二门内益以砖甃卷门三座。正庙之后有寝，寝之左为“圣母祠。” 郡守秘心传重修，兵燹毁。

皇清康熙九年，郡守董安国重修。

渠阳庙　在江东，祀杨再思旧庙。

香山庙　在南熏桥。祀“香山神” ，今废。

东岳庙　在城东，滨渠河光明寺右，祀东岳帝。“龙王庙　” 在渠阳东龙王溪，每旱祈雨多应，敕封“惠济侯。” 成化五年，参将高瑞建。

杨公庙　祀青木杨公水神。一在土桥，一在滩上，一在渠河东文家溪口。

关王庙　一在演武厅后，一在城东龙盘岩上。

隆庆元年，参将祝公明、指挥张旟创怀忠楼于前，潩溪、渠江交绕其下。

皇清康熙三年，郡守董安国捐建后殿，绣“关帝行像。”

于上

飞山庙　在城西关外，作新书院左，祀宋诚州刺史杨通宝之祖再思者，尝有功于郡，历宋绍兴、淳熙、嘉定加侯。淳祐间，仍加封号为“英惠侯。” 明正统、正德中，相继修建，竖立石坊。岁时旱潦及疫疠，祷之辄应，岁久倾圮。

皇清康熙二十三年，郡守祝锺贤重修。

旗纛庙　在靖州卫厅后。总兵李震建，以祀“六纛之神。” 今废。

五显庙　在解阜门外

文昌祠　一在元妙观左，一在城东盈盘坡上。嘉靖三十二年，郡守许子言建。

忠靖威显王庙　旧在城西南，祀渭人张公。五代晋、汉间，历殿前侍卫，既没，为神于南岳。嘉祐间，京师火，神有力焉。仁宗感梦，封嘉应侯。元丰初，桂林火，祷之遂息，封忠靖王。

护国神祠　在铜锣潭上。祀杨文广。妺宜娘子尝讨侬智高于柳州，经此过广，故祀之，今废。“李玉净神。” 熊庆夫人庙　，在大由乡，离城四十里。祈嗣立验，俗名“㜑㜑庙。” 马王庙　，一在州治后，一在演武亭左。

二王庙　在州西古城乡，祀五溪郡主。

忠节祠　在城南仁和坊。嘉靖三十一年建，祀宋以方。祠堂厢楼各三楹，左曰“尊制” ，以藏袍、笏、冠、裳；右曰“宝墨” ，以藏《手泽书集》。前有牌坊，题曰“赠光禄寺卿宋公忠节祠” ，次二门额、“公登进士” 匾。每春秋二仲，有司祭之。郡守秘心传匾，“忠义流芳” 表之。今废。

二忠祠　在城西三里。嘉靖十八年，巡抚顾璘建，祀死节都指挥邓旻、曹鹏。万历二年，知州秘心传奉巡抚赵贤题“二忠祠” ，刻石于道表之。今祠废石存。

天柱县

山川坛　在县南门外

社稷坛　：在县北门外。

厉坛　在县北门外

城隍庙　：在东门内之左。

飞山庙　在县西门外，顺治十八年重建。龙王庙　在城东北。宋绍兴年间建，岁久倾圯，今重创“元帝庙。”

晏公庙　在县南门内

关帝庙　在县东门外二里许。

净神庙　：在西门外。年久倾圯。顺治十八年重建。各里祀之不一。

五通庙　在东门外

马王庙　：在东门外，顺治十七年，创立。

关圣殿　：在西门内，康熙元年新建。

仁威帝庙　在县城内

伏魔庙　在东门外

“青木杨公祠　” 在县北七十里新市镇。

朱公祠　在城东门内，各里之祠不一。

会同县

山川坛　在县南

社稷坛　在县西北

厉坛　在城北

城隍庙　旧在城外。成化四年，县令刘永迁入城内东南隅。明嘉靖、天启中，相继重修。

关圣庙　在县南门外。崇祯十二年，邑令周麟建。

文昌宫　：在隐真观左，后废。康熙八年，重建于城南。

东岳庙　在城东

南岳庙　在城隍庙左

五显庙　在县治东街。康熙五年，邑令何林建。“三净庙　” 云南人，姓郑，兄弟三人，同舅李智信，宋时征伏侯背奴，敕封为“灵王” ，葬皂旗风堆坪。今墓存。

杨公庙　托口人。兄弟三人，御苗有功，没后敕封为神。今辰沅各县境立祠祀焉。

金龙太子祠　在金龙山顶。明永乐靖难，神化风雨助之，敕封“助国明王。” 岁旱，里人祈求辄应。太保祠　在布政分司左，祠焚。

石万户祠　。名仲斌。自幼习武，勇敢过人。嘉定间，五溪等处苗叛，斌出应募征剿，擒苗长潘元，保固一方，封万户侯。

李万户祠　名万庭，身通武艺。嘉定间剿苗有功，封万户侯。西门外上庄坪，其子孙也。

印细三郎祠　，元至正二年官评事，妻黄氏敕。

封正一品、燕国夫人，春秋致祭。今县印家团是其后裔。

苏公祠　名尚元，北都宛平人。至正元年，任广东韶州府尹，寓会同，敕封为“神。”

聂公生祠　在布政司左，万历四十五年建祠肖像祀聂侯惟贤。

通道县

山川坛　在城西南

社稷坛　在城东南

厉坛　在城东

城隍庙　：在城西。旧系“诸葛将台。”

飞山庙　：在城东。祀宋威远侯杨再思。

南岳庙　在城东

绥宁县

山川坛　在城南一里

社稷坛　：在城北一里。

厉坛　在社稷坛东

城隍庙　在县治东

南岳庙　在县东门外

飞山庙　在西门外

元坛庙　在安平观左

张公祠　“在县西” ，今圮。

关王庙　在城内

五通庙　：“在城内。”

九郎庙　在西门外

武安祠　在南门外

永丰祠　在县东十丰桥前，以祀“社神。” 嘉靖二十三年，知县高应冕建。

詹公祠　在县治内，祀本县县丞詹公信。